Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 617

6. Ismeretek az irodalomról Az irodalom, mint mûvészet befogadásának megalapozása és fejlesztése. Az olvasás, mint mûélvezet megtapasztalása, az olvasás iránti igény felkeltése. Az irodalmi olvasmányok élményt, örömet, szórakozást nyújtó; érzelmi, gondolati, erkölcsi, esztétikai élményforrás mivoltának fölismertetése. A tanulók olvasási kedvének fenntartásával (felkeltésével) a mûértõ, örömszerzõ olvasás kialakítása. Az alsó tagozatban elsajátított ismeretekre építve az elemi szintû kommunikációs készségek továbbfejlesztése a gondolatok megértésében, megfogalmazásában és továbbításában. A mûalkotások megértéséhez szükséges esztétikai, irodalomelmélet (mûfajelméleti, szerkezettani, stilisztikai, verstani) alapszintû ismeretek megszerzése. A költõi nyelv sajátosságainak megfigyelése, megértésének megalapozása és fejlesztése. Irodalmi mûvek feldolgozásakor annak megláttatása, hogy a mû jelentése, hatása, szépsége és a nyelvi kifejezésmód szoros kapcsolatban áll egymással. A diákok aktuális életproblémáival rokon kérdéseket tárgyaló mûvek közös értelmezése, megvitatása. Annak beláttatása, hogy az irodalmi jelentés a szövegbõl, illetve a mû és az olvasó érzelmi, gondolati kapcsolatából bontható ki. Az olvasott mûvekben megjelenített élethelyzetekhez, érzelmekhez, emberi kapcsolatokhoz fûzõdõ véleményalkotás és -nyilvánítás elõsegítése. Az irodalmi mûvek jobb megértése és a kommunikációs képességek fejlesztése drámajátékkal, dramatizálással és színdarabok elõadásával. Átgondolt, hatásos személyiségfejlesztés, amelyben fontos szerephez jut – az irodalmi anyag segítségével – a helyes önismeret kialakítása. A magyar és az európai, valamint a világirodalom kiemelkedõ korszakainak, alkotóinak és mûveinek megismerése. A Mûvészetek, az Ember- és társadalomismeret, az Élõ idegen nyelv és az Informatika mûveltségi területek anyagával a belsõ koncentráció kialakítása.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes